Document ID: /roh_data/filtered/fineweb-2-filterrobots_roh.jsonl.gz/59227

Il chantun Lucerna na sustegn betg la construcziun d'ina nova caserna da la Guardia svizra papala en il Vatican. Las votantas ed ils votants han refusà il credit da 400'000 francs e quai cleramain: Tut las vischnancas han refusà l'idea e be 28,5% han mess in Gea en l'urna.
Credit per nova caserna a Roma
Lucerna: Credit per nova caserna a Roma
-
GEA
28.5%
43'195 Vuschs
-
NA
71.5%
108'263 Vuschs
Ina coaliziun da la Partida socialdemocratica, Verds e Verd-liberals ha cumattì il credit e fatg in referendum. Il chantun Lucerna haja stuì spargnar bler ils ultims onns e perquai na saja betg giutifitgà da cunfinanziar in bajetg che la baselgia pudess sa prestar orda atgna forza, uschia l'argumentaziun.
La Guardia svizra papala duai survegnir ina nova caserna – ils custs muntan a 50 milliuns francs – dentant betg il stadi vatican mabain ina fundaziun svizra privata bajegia la nova caserna. Il vatican sco era la confederaziun e differents chantuns sustegnan finanzialmain il project.
Il chantun Grischun ha gia deliberà in credit da 200'000 francs. Qua la survista svizra: